CELEX: 32012D0337
Language: sk
Date: 2012-06-22 00:00:00
Title: 2012/337/EÚ: Vykonávacie rozhodnutie Komisie z  22. júna 2012 , ktorým sa udeľuje výnimka z nariadenia Európskeho parlamentu a Rady (EÚ) č. 1337/2011 o európskej štatistike trvalých plodín, pokiaľ ide o Spolkovú republiku Nemecko a Francúzsku republiku [oznámené pod číslom C(2012) 4132]

26.6.2012   
            
            
               SK
            
            
               Úradný vestník Európskej únie
            
            
               L 165/94
            
         VYKONÁVACIE ROZHODNUTIE KOMISIE
   z 22. júna 2012,
   ktorým sa udeľuje výnimka z nariadenia Európskeho parlamentu a Rady (EÚ) č. 1337/2011 o európskej štatistike trvalých plodín, pokiaľ ide o Spolkovú republiku Nemecko a Francúzsku republiku
   [oznámené pod číslom C(2012) 4132]
   (Iba francúzske a nemecké znenie je autentické)
   (2012/337/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1337/2011 z 13. decembra 2011 o európskej štatistike trvalých plodín a o zrušení nariadenia Rady (EHS) č. 357/79 a smernice Európskeho parlamentu a Rady 2001/109/ES (1), a najmä na jeho článok 10 ods. 1,
   so zreteľom na žiadosti Spolkovej republiky Nemecko a Francúzskej republiky,
   keďže:
   
               (1)
            
            
               V súlade s článkom 10 nariadenia (EÚ) č. 1337/2011 môže Komisia udeliť členskému štátu výnimku, ak si uplatňovanie tohto nariadenia v súvislosti s vnútroštátnym štatistickým systémom členského štátu vyžaduje podstatné úpravy a mohlo by spôsobiť závažné praktické problémy v súvislosti s trvalými plodinami uvedenými v článku 1 ods. 1 písm. a) až l).
            
         
               (2)
            
            
               Spolková republika Nemecko a Francúzska republika požiadali o výnimku z uplatňovania nariadenia (EÚ) č. 1337/2011 v súlade s článkom 10 ods. 2 uvedeného nariadenia.
            
         
               (3)
            
            
               Informácie, ktoré poskytli Spolková republika Nemecko a Francúzska republika, oprávňujú udelenie uvedených výnimiek.
            
         
               (4)
            
            
               Opatrenia ustanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku,
            
         PRIJALA TOTO ROZHODNUTIE:
   Článok 1
   1.   Spolkovej republike Nemecko sa udeľuje výnimka z povinnosti predkladať štatistiku trvalých plodín uvedených v článku 1 ods. 1 písm. a) až l) nariadenia (EÚ) č. 1337/2011 do 31. decembra 2012.
   2.   Výnimka sa udeľuje na obdobie referenčného roka 2012.
   Článok 2
   1.   Francúzskej republike sa udeľuje výnimka z povinnosti predkladať štatistiku olivovníkov do 31. decembra 2012.
   2.   Výnimka sa udeľuje na obdobie referenčného roka 2012.
   Článok 3
   Toto rozhodnutie je určené Spolkovej republike Nemecko a Francúzskej republike.
   
      V Bruseli 22. júna 2012
      
         
            Za Komisiu
         
         Algirdas ŠEMETA
         
            člen Komisie
         
      
   
   
      (1)  Ú. v. EÚ L 347, 30.12.2011, s. 7.